**ŽELJKO MATUŠ**

**Grb Grada Novigrada-Cittanova**

**za promociju Novigrada**

Dr. Željko Matuš, jedan od najuspješnijih hrvatskih sportaša, već 50 godina naš je sugrađanin. Rođen je 1935. godine u Donjoj Stubici, a životni put vodi ga u Zagreb, gdje upisuje stomatologiju i počinje igrati za Nogometni klub Dinamo. Nakon deset godina igranja za zagrebački klub odlazi u Švicarsku, počinje raditi u struci, te nastavlja igrati za švicarske prvoligaše. Nakon igračke karijere ostaje u sportu kao trener, ali i kao suradnik švicarskog radija. Godine 1992. Hrvatski olimpijski odbor imenuje ga poslanikom za Švicarsku. Više od 30 godina vodio je stomatološku kliniku za školsku djecu, odakle je otišao u zasluženu mirovinu. Tijekom igračke karijere Željko Matuš ostvario je niz zapaženih uspjeha. Među ostalim, s nogometnom reprezentacijom tadašnje Jugoslavije osvojio je daleke 1960. godine zlatnu medalju na Olimpijadi u Rimu, a u finalnoj utakmici bio je i strijelac. Odigrao je kao član reprezentacije i finale prvog Europskog prvenstva u Francuskoj 1960. godine, protiv tadašnjeg SSSR-a, a bio je i dio izabrane vrste koja je u Čileu, na Svjetskom prvenstvu 1962. godine, osvojila četvrto mjesto. Kao igrač Dinama iz Zagreba odigrao je 428 službenih utakmica te postigao 157 zgoditaka. Već pola stoljeća, sve do danas, Novigrad je gospodinu Matušu drugi dom. Kroz sve te godine stekao je u našem gradu mnogo prijatelja, koji ga s pravom smatraju Novigrađaninom. Priče o ljepoti Novigrada i prisnosti njegovih žitelja iz Matuševih su usta obilazile svijet. Nemjerljiv je stoga njegov doprinos promociji i prepoznavanju Novigrada kao mjesta ugodnog za život ili turistički posjet...

**Lo stemma della Città di Novigrad-Cittanova**

**Per la promozione di Cittanova**

Il dott. Željko Matuš, uno dei sportivi croati di maggior successo, vive a Cittanova da 50 anni. Nato nel 1935 a Donja Stubica, la vita lo porta a Zagabria dove si iscrive a stomatologia e inizia a giocare per il club calcistico Dinamo. Dopo dieci anni di carriera calcistica nel club zagabrese parte per la Svizzera, comincia a lavorare come dentista e continua a giocare nella serie A svizzera. A conclusione della sua carriera di giocatore rimane nello sport come allenatore e come collaboratore della radio svizzera. Nel 1992 il Comitato olimpico croato lo nomina ambasciatore per la Svizzera. Per 33 anni è il responsabile della clinica stomatologica per alunni e poi si ritira in pensione. Durante la sua carriera da giocatore Željko Matuš ha ottenuto notevoli successi. Con la nazionale di calcio dell’allora Jugoslavia vinse l'Oro olimpico nel lontano 1960 a Roma e nella partita finale fu anche tiratore. Ha giocato con la nazionale la partita finale del Campionato europeo a Parigi nel 1960 contro l'URSS. Nel Campionato mondiale del 1962 tenutosi in Cile è stato tra i giocatori scelti e sono arrivati quarti. Come giocatore della Dinamo di Zagabria ha giocato 428 partite ufficiali ed ha segnato per ben 157 volte. Già da mezzo secolo Cittanova è la sua seconda casa e negli anni ha trovato tanti amici che lo considerano un Cittanovese. Matuš ha portato in giro nel mondo le storie sulla bellezza di Cittanova ed è indiscutibile il suo contributo nella promozione di Cittanova come luogo dove vivere o destinazione da visitare.